Կիլիկիայի հայկական պետության պատմությունը, Կլոդ Մութաֆյանի համոզմամբ, ինչ-որ չափով հայ ժողովրդի համառոտ պատմությունն է: Դարեր շարունակ Հայաստանը գտնվել է մուրճի ու զնդանի միջեւ. Հռոմի եւ պարթեւների, Բյուզանդիայի ու արաբների, Օսմանյան կայսրության եւ Պարսկաստանի Իսկ Կիլիկիան կայսրությունների խաչմերուկում էր: Հենց այդպես էլ վերնագրել է գիտնականն իր երկհատոր աշխատությունը: Այնտեղ խոսվում է ոչ միայն հայկական Կիլիկիայի, այլեւ կիլիկյան ողջ պատմության մասին` անտիկ ժամանակներից մինչեւ մեր օրեր: Կլոդ Մութաֆյանի շնորհիվ Ֆրանսիան եւ առաջին հերթին` ֆրանսահայերը իմացան Ցեղասպանության եւ Արցախի ազգային ազատագրական շարժման մասին ողջ ճշմարտությունը: Մութաֆյանի գրչին են պատկանում նաեւ Հայկական հարցի մասին գիտահանրամատչելի գրքույկներ: